open-index/open-wikipedia-markdown huggingface dataset:
Jamaica 2018. aasta taliolümpiamängudel

**[[Jamaica]]** osales **[[2018. aasta taliolümpiamängud]]el** Pyeongchangis kolme sportlasega.

Jamaicat esindasid skeletonis Anthony Watson ja bobisõidus naiste kahebobi koosseisus Jazmine Fenlator-Victorian ja Carrie Russell.

## Viited

## Välislingid
*Jamaica olümpiamängude kodulehel
Bosnia ja Hertsegoviina 2018. aasta taliolümpiamängudel

**[[Bosnia ja Hertsegoviina]]** osales **[[2018. aasta taliolümpiamängud]]el** Pyeongchangis nelja sportlasega.

Bosniat ja Hertsegoviinat esindasid mäesuusatamises Emir Lokmić ja Elvedina Muzaferija ning murdmaasuusatamises Tanja Karišik-Košarac ja Mladen Plakalović.

## Välislingid
*Bosnia ja Hertsegoviina olümpiamängude kodulehel
Serbia 2018. aasta taliolümpiamängudel

**[[Serbia]]** osales **[[2018. aasta taliolümpiamängud]]el** Pyeongchangis nelja sportlasega.

Serbiat esindasid mäesuusatamises Marko Vukićević, Marko Stevović ja Nevena Ignjatović ning murdmaasuusatamises Damir Rastić.

Mängude avatseremoonial kandis Serbia lippu Nevena Ignjatović.

## Välislingid
*Serbia olümpiamängude kodulehel
Türgi 2018. aasta taliolümpiamängudel

**[[Türgi]]** osales **[[2018. aasta taliolümpiamängud]]el** Pyeongchangis kaheksa sportlasega, kes osalesid neljal spordialal.

Türgit esindasid mäesuusatamises Serdar Deniz ja Özlem Çarıkçıoğlu, murdmaasuusatamises Ömer Ayçiçek, Hamza Dursun ja Ayşenur Duman, iluuisutamises Alisa Agafonova ja Alper Uçar ning suusahüpetes Fatih Arda İpcioğlu.

Mängude avatseremoonial kandis Türgi lippu suusahüppaja Fatih Arda İpcioğlu.

## Välislingid
*Türgi olümpiamängude kodulehel
Saksamaa Rahvusraamatukogu

**Saksamaa Rahvusraamatukogu** (saksa *Deutsche Nationalbibliothek*, lühend **DNB**) on Saksamaal Frankfurdis ja Leipzigis asuv raamatukogu. 

Raamatukogus on ligi 27 miljonit teavikut, millega see on Saksamaa suurim raamatukogu. Raamatukogu on ka riigi tähtsaim arhiivraamatukogu.

Raamatukogu asutati 1912.

## Välislingid
*Raamatukogu koduleht
World Cup

**World Cup** võib tähendada järgmist:
*FIFA World Cup, vaata jalgpalli maailmameistrivõistlused
*Biathlon World Cup, vaata laskesuusatamise maailmameistrivõistlused
*World Cup of Hockey, vaata  jäähoki maailmameistrivõistlused
*...

## Vaata ka
*maailmameistrivõistlused
Valle

**Valle** võib tähendada järgmist:
*Valle, asula Norras
*Valle, asula Lätis
*Valle (eesnimi)
*...

## Vaata ka
*Valle vald
Jan Lepamaa

**Jan Lepamaa** (sündinud 20. jaanuaril 1971 Tallinnas) on eesti loodusfotograaf.

## Auhinnad
* Fotokonkursi “Manfrotto Ööfoto 2013” kolmas koht
* Baltikumi Pulma-, Portree ja Loodusfoto konkurss 2013 (Baltic Photo Contest 2013) – maastiku kategoorias 2. koht.
* Looduse Aasta Foto (LAF) 2012 – üldarvestuse kategoorias “Vormi mängud looduses” 2. koht.
* Eesti Looduse fotovõistlus 2011 – seenefotode kategooria peaauhind.

## Välislingid
* Jan Lepamaa ametlik koduleht
Radisson Blu Hotel Latvija

**Radisson Blu Hotel Latvija** (varem hotell *Latvija*, *Reval Hotel Latvija*) on hotell Lätis Riias. Hotelli haldab hotellikett Radisson Hotels.

Hotelli kõrgus on 85,65 m ja koos katusel oleva ilukonstruktsiooniga 98,26 m. Hotellil on pinda 24 000 m² ja on seetõttu üks suurimaid Läti hotelle. 

Hotell valmis 1976. Hotell rekonstrueeriti 2001.

Nõukogude ajal kandis hotell nime *Latvija*. Hiljem on hotell on kuulunud hotelliketile Reval Hotelligrupp ‎ja kandnud siis nime *Reval Hotel Latvija*.

## Vaata ka
*Radisson Blu Sky Hotel Tallinn

## Välislingid
*Hotelli koduleht
Tšetšeenia sõda

* **[[Esimene Tšetšeenia sõda]]** oli Itškeeria Tšetšeeni Vabariigi ja Venemaa Föderatsiooni vaheline relvakonflikt, mis kestis 1994. aasta detsembrist 1996. aasta augusti lõpuni.
* **[[Teine Tšetšeenia sõda]]** oli Venemaa poolt 1999 alustatud sõjakäik, millega  vallutati tagasi Tšetšeenia, mis pärast Esimest Tšetšeenia sõda oli mõneks ajaks saavutanud faktilise iseseisvuse  Itškeeria Tšetšeeni Vabariigina.
Mario Draghi

**Mario Draghi** (; sündinud 3. septembril 1947 Roomas) on itaalia majandusteadlane ja poliitik, alates 13. veebruarist 2021 kuni 22. oktoobrini 2022 Itaalia peaminister.

3. jaanuaril 2021 tegi Itaalia president Sergio Mattarella Mario Draghile ülesandeks moodustada uus Itaalia valitsus. Mario Draghi valitsus andis ametivande Roomas Quirinali palees 13. veebruaril 2021.
21. juulil 2022 võttis Itaalia president Sergio Mattarella vastu peaminister Mario Draghi tagasiastumispalve, saatis parlamendi laiali ja kuulutas välja erakorralised parlamendivalimised. Draghi jätkas peaministri ülesannete täitmist kuni uue peaministri ametisse astumiseni sama aasta 22. oktoobril.

## Karjäär
* 2002–2005 Goldman Sachs
* 2005–2011 Itaalia Panga president
* 2009–2011 Financial Stability Board
* 2011–2019 Euroopa Keskpanga president
* 2021–2022 Itaalia peaminister

## Isiklikku
Tema isa Carlo töötas panganduses, ema Gilda Mancini oli apteeker.

## Tunnustus
* 2014. aastal nimetas ajakiri Forbes Draghi mõjukuselt maailma kaheksandaks inimeseks.
* 2015. aastal nimetas ajakiri Fortune ta maailma liidrite seas mõjukuselt teiseks.
* Euroopa poliitilise kultuuri auhind (2015)

## Viited
Kasahstan 2018. aasta taliolümpiamängudel

**[[Kasahstan]]** osales **[[2018. aasta taliolümpiamängud]]el** Pyeongchangis 46 sportlasega, kes võistlesid 9 alal.

## Iluuisutamine
Võistlesid Deniss Ten, Aiza Mambekova ja Elizabet Tursõnbajeva.
## Kelgutamine
Kasahstani esindas Nikita Kopõrenko.
## Kiiruisutamine
...
## Laskesuusatamine
Võistlesid Vassili Podkorõtov,
Maksim Braun,
Vladislav Vitenko,
Timur Hamitgatin,
Roman Eremin,
Alina Raikova,
Darja Klimina,
Galina Višnevskaja,
Olga Poltaranina,
Elizaveta Beltšenko.

## Lühirajauisutamine
...
## Murdmaasuusatamine

Aleksei Poltoranin, Deniss Volotka, Jevgeni Velitško, Vitali Puhhalo, Valerija Tjuleneva, Anna Shevtšenko, Elena Kolomina

## Mäesuusatamine

* Igor Zakurdaev
* Marija Grigorova

## Suusahüpped

*Sergei Tkatšenko

## Vigursuusatamine
...
## Viited

## Välislingid
*Kasahstan olümpiamängude kodulehel
Ballistiline juhtivus

**Ballistiliseks juhtivuseks** nimetatakse elektronide liikumise režiimi, kus puudub hajuvusest tingitud takistus. Hajumise puudumisel kirjeldab elektronide liikumist mitterelativistlikel kiirustel Newtoni mehaanika.
Bredasdorp

**Bredasdorp** on linn Lõuna-Aafrika Vabariigis Lääne-Kapimaa provintsis, Overbergi ringkonna halduskeskus.

Linn on asutatud 1838. aastal.

Linn on saanud nime Kaplinna esimese linnapea Michiel van Breda järgi.

Bredasdorp asub 35 kilomeetrit Nõelaneemest põhja pool.

2011. aasta rahvaloenduse andmetel oli Bredasdorpi elanikest värvilisi 66,50%, valgeid 19,03%, mustanahalisi aafriklasi 12,74%, India või Aasia päritolu inimesi 0,41% ja teisi 1,32%. Afrikaani keelt pidas emakeeleks 83,09%, koosa keelt 7,54%, inglise keelt 4,33% ja sotho keelt 0,65%.

## Galerii

Pilt:Bredasdorp NG Kerk.JPG
Pilt:Bredasdorp1 church.jpg
Pilt:Bredasdorpuitsig.JPG


## Viited
Magnon

**Magnon** on kvaasiosake, kristallvõres oleva elektroni spinni ergastatud olek. Kvantfüüsika lainemehaanika esitusviisis saab magnonit tõlgendada spinnilaine kvandina. Magnonid omavad nii fikseeritud hulga energiat kui ka kristallvõre võnkumise impulssi. Magnoni spinn on 1, mis tähendab, et magnon käitub bosonina.

Magnoni mõiste võttis 1930. a. kasutusele Felix Bloch, et selgitada spontaanse magneetumuse vähenemist ferromagnetis. Absoluutse nulltemperatuuri juures (0 K) on Heisenbergi ferromagnet madalaima energia olekus, nn põhiolekus, kus kõik atomaarsed spinnid on samasuunalised. Temperatuuri tõustes hakkavad spinnid soojusliikumise tõttu oma orientatsiooni muutma, nende siseenergia kasvab ja magneti kogumagneetumus väheneb. Sellist madalatemperatuurset olekut, kus mõned spinnid on algsest suunast kõrvale kaldunud, võib vaadelda kui kvaasiosakeste, antud juhul magnonite, gaasi. Iga magnon vähendab süsteemi kogumagneetumust magneetumuse vektori sihis \hbar (taandatud Plancki konstandi) võrra ning kogumagneetumuse koguväärtust \gamma\hbar võrra, kus \gamma on güromagnetiline suhe. Sellest tuleneb Blochi seadus spontaanse magneetumuse temperatuurisõltuvuse kohta:

: M(T) = M_0 \left[1 - \left(\frac{T}{T_\text{c}}\right)^{3/2}\right]
kus T_\text{c} on materjalist sõltuv kriitiline temperatuur ja M_0 on spontaanse magneetumuse väärtus.

## Viited
Kvaasiosake

**Kvaasiosakeseks** ja **kollektiivseteks ergastusteks** nimetatakse osakestefüüsikas paljudest osakestest koosneva süsteemi häiritusi, mis käituvad nagu elementaarosakesed. Seejuures võivad kvaasiosakeste tihedus või nende vahelised interaktsioonid oluliselt erineda kvaasiosakeste keskkonda moodustavate osakeste vastavatest omadustest. Näiteks moodustavad elektronid metallides ühe kollektiivse oleku, niinimetud Fermi mereks. Selles keskkonnas liiguvad laengukandjad, millel on elektronidega sama laeng, aga nad ei interakteeru näiteks metalli kristallvõre tuumadega ja nende efektiivse massi määrab kristallvõre struktuur.
Kultuurifilosoofia

**Kultuurifilosoofia** on kultuuri tähendust ning olemust uuriv filosoofiaharu.

Kultuurifilosoofia kujunes välja 18. sajandil ja 19. sajandi alguses, ehkki kultuurifilosoofilist problemaatikat leidub juba antiigist alates. Kultuurifilosoofia teke oli seotud valgustusliikumise arusaamisega kultuurist kui loodusest väljaspool seisvast nähtusest.

Tänapäeva kultuurifilosoofia tähtsaim osa on filosoofiline kultuurikriitika, mis uurib näiteks industriaalühiskonda, massimeediat ja tehnoloogiat, samuti sõda ja rahu, sotsiaalsete sidemete konflikti sotsiaalse mobiilsusega, globaliseerumist ja keskkonnaeetikat. Kultuuri saab vaadelda ka ühiskondliku olelusvõitlusega, näiteks on eri ühiskonnagruppide ligipääs kultuuritoodetele ja -teenustele erinev. Selliste küsimuste puhul põimub kultuurifilosoofia sotsioloogiaga.
## Ajalugu

Klassikalise valgustusliikumise aja kultuurifilosoofia tugines humanismile, ratsionalismile ja historismile. Seda iseloomustas usk inimkonna ja ühiskonna progressisse vabaduse ja mõistuse võidukäigu suunas. Tähtsamad autorid olid Voltaire, Denis Diderot, Nicolas de Condorcet ja Jean le Rond d'Alembert.

Kultuurifilosoofia arenes edasi Immanuel Kanti ja teiste klassikaliste filosoofide töödes. Jean-Jacques Rousseau mainis esimesena ebakõla kultuuri ja looduse vahel. Giambattista Vico seisis valgustusliikumise ideaalidele vastu ja väitis, et kultuuriloos ja ajaloos ei etenda põhiosa mitte universalism, vaid iga kultuuri unikaalsus.

Elufilosoofia esindajad esitasid klassikalisele kultuurifilosoofiale äärmusliku väljakutse. Arthur Schopenhauer rääkis ühiskonna paratamatust inimvaenulikkusest ja julmusest, olemise põhja irratsionaalsusest ja intuitsiooni eelistest mõistuse ees.

Friedrich Nietzsche kritiseeris oma filosoofias teaduslikku maailmakäsitust ja moraalinorme, mis võetakse kriitikata omaks, kuigi need on tõsises vastuolus inimteadvuse esteetilise arenguga.

19. sajandi lõpus tekkisid kohalike tsivilisatsioonide teooriad, mis panid rõhku kultuuride unikaalsusele ja struktuurilistele eripäradele. Neid ideid arendasid Nikolai Danilevski, Konstantin Leontjev ning hiljem ka Oswald Spengler, kelle teoreetiliste vaadete kujunemist mõjutas Nietzsche filosoofia, mille järgi inimkonna mõistel ei ole tegelikkuses vastet. Spengleri järgi on igale kultuurile omane terve vaimumaailm, mida väljendab alussümbol ning mis on unikaalne ja võõrale silmale läbipaistmatu. Spengler vastandab kultuurile tsivilisatsiooni kui selle loojangufaasi, ning see vaade mõjutas paljusid 20. sajandi kultuurifilosoofia kontseptsioone.

## Viited
Paparčiai

**Paparčiai** on küla Leedus Kaišiadoryse rajoonis, Paparčiai valla halduskeskus.

Külas on põhikool, raamatukogu ja postkontor, samuti asub seal aastal 1994 rajatud klooster. Vaatamisväärsuseks on XVII sajandil rajatud dominiiklaste kloostri säilmed ja aastal 1916 rajatud katoliku kirik. Sealsel kalmistul asub kolumbaarium.

## Ajalugu
Paparčiais asub kaks linnamäge. Paparčiai linnamäge uuriti aastal 1974, see oli kasutusel esimesel aastatuhandel ja teise aastatuhande alguses. Linnamäe kõrgus on 16–18 m, pindala 3–7x25m. Küla ennast mainiti esimest korda XIV sajandil (*Pobarthin*), aastal 1394 toimus selle all lahing leedulaste ja ristisõdijate vahel. XVII sajandil rajas Stanislovas Beinartas sinna dominiiklaste kloostri, mis suleti XIX sajandil tsaarivõimude vastu suunatud ülestõusude tagajärjel. Tsaariajal kandis küla vene keeles nime Попорце. Aastail 1927–1928 oli sealseks kirikuõpetajaks Alfonsas Petrulis. Aastal 1994 rajati külla peapiiskop Audrys Juozas Bačkise eestvedamisel uus klooster.

## Pilte

Paparčiai, kolumbariumas.JPG|Kolumbaarium
Paparčių_vienuolynas.JPG|Paparčiai uus klooster
Paparčiai, Lithuania - panoramio (2).jpg|Vana kloostri väravad
Paparčiai, piliakalnis.JPG|Linnamägi
Paparčių kapinės.JPG|Kalmistu
Paparčiai, mokykla.JPG|Koolimaja
Paparčių bažnyčia.JPG|Katoliku kirik


## Viited

## Välislingid

*Küla portaalis vietoves.Lt
JW AGAT

**Jednostka Wojskowa AGAT** on Poola relvajõudude erivägede üksus.

## Ajalugu
Üksus formeeriti 30. juunil 2011 ja paikneb Gliwice linnas.


JW AGAT odznk pam (2012).gif|AGAT-i embleem


## Ülesanded
Üksus on mõeldud eelkõige suunatud rünnakute läbiviimiseks, aga on ka võimeline läbi viima ka muid erioperatsioone. Üksus omab erivägede lahingutoetusüksusena soomusvõimekust ja võrreldes teiste erivägede üksustega suuremat tulejõudu. Ülesannetelt on AGAT-i üksusega võrreldavad Ameerika Ühendriikide erivägede 75. ranger'i-rügemendi ja Briti erivägede Special Forces Support Group.

## Välislingid
* Ametlik koduleht (poola keeles)
Mesilaspiim

**Mesilaspiim** on noorte töömesilaste (amm-mesilaste) ülalõua- ja neelunäärmete nõre, millega nad toidavad mesilasema vastseid kogu arengu vältel ning töömesilaste ja leskede vastseid nende kolmel esimesel elupäeval.

Mesilaspiim on antibiootilise toimega biostimulaator, millest valmistatakse ka toniseeriva toimega ravimeid.
Heinkel He 162

**Heinkel He 162**, tuntud ka kui *Volksjäger* ('rahva hävituslennuk') oli Teise maailmasõja aegne reaktiivmootoriga Saksa hävituslennuk.

Esmalend toimus vaid kolm kuud pärast 8. septembril 1944  väljakuulutatud Volksjägeri programmi nõuete esitamist, 6. detsembril 1944. Lennuk pidi olema ühe mootoriga, väike ja soodsa hinnaga, kaaluma mitte üle 2000 kg, lihtsa konstruktsiooniga ja mittedefitsiitsetest ehitusmaterjalidest valmistatav, lennuajaga vähemalt 30 minutit, kiiruselt ületama vaenlase hävituslennukeid, relvastatud ühe või kahe automaatkahuriga, lihtsa tehnohoolduse ja lihtsate piloteerimisomadustega ka vähekogenud lenduritele. 

Lennuki tiivakonstruktsioon, sabaosa juhtpinnad koos tüürpindadega olid puidust, kaldtüürid tiival ja lennuki kere duralumiiniumist. Lennukit plaaniti ehitada suurel hulgal (algul 1000 lennukit kuus, hiljem 4000 kuus) ning seda pidid piloteerida suutma isegi purilennukoolitusega hitlerjugendi liikmed. Sõja lõpuks oli valmis ehitatud ligi 320 lennukit. 

Lennukit Heinkel He 162 prooviti lahingutes kasutada 1945. aasta aprilli keskel. Esimestel lendudel kippusid suurel kiirusel, järsematel pöörangutel ersatsliimi kasutamise tõttu lennuki puitosad küljest ära tulema, misjärel üks lennuk kaotas proovilennul juhitavuse ja kukkus puruks, probleeme oli ka reaktiivmootoriga BMW-003.

## Tehnilised näitajad He 162A
**Mootor:** BMW 003, tõmme 7,8 kN

**Mõõdud:**
* pikkus: 9 m
* kõrgus: 2 m
* tiivaulatus: 7,2 m

**Kaalud:**
* tühikaal: 1663 kg
* lennukaal: 2800 kg

**Suurim kiirus**: 840 km/h (6000 m kõrgusel)

**Lennulagi:** 12 000 m

**Relvastus:** kaks 20 mm automaatkahurit MK-108 (120 mürsku raua kohta)
InfluxDB

**InfluxDB** on avatud lähtekoodiga aegridade andmebaasirakendus, mis on välja töötatud InfluxData poolt. See on kirjutatud Go programmeerimiskeeles ning optimeeritud kiirusele ning kõrgkäideldava salvestamise jaoks. Rakendust kasutatakse näiteks seire- ja mõõdikutega  seonduvate andmete salvestamisel ja reaalajas analüüsimise vahenditega.
Pointe Rosée

**Pointe Rosée** on neem Codroy küla lähedal Newfoundlandi saare edelaosas Kanada atlandirannikul.

2015. aastal avastas dr Sarah Parcaki ja tema abikaasa dr Gregory Mumfordi juhitud arheoloogide meeskond infrapunafiltrit kasutavaid satelliidijäädvustusi uurides sealsete pinnasetete alt hoomatavad moodustised, mida nad usuvad olevat vanapõhjala asustus. Kui see teaduslikult kinnitatakse, oleks L'Anse aux Meadowsi järel tegu teise teadaoleva ja ühtlasi läänepoolseima viikingite asundusega Põhja-Ameerikas. Nood olid esimesed eurooplased, kes jõudsid Uude Maailma.
Skrælingjar

***Skrælingjar*** (eesti keeles **skräälingid** või **skreelingid**) on vanapõhja ja vanaislandi keelte mitmusevormis nimetus pärismaalastest inimestele ("metslastest olenditele"), keda muinaspõhjala kultuuri esindajad ehk viikingid kohtasid enda jaoks tundmatus Põhja-Ameerikas. Teadaolevalt ei olnud nad algul agressiivsed ega vaenulikud, vaid kergesti ehmatavad. Neid nähti enda mõõdupuu järgi võrdlemisi primitiivsetena. 

Atlandi ookeani rannikuäärsete küttijatest-korilastest põlisasukate puhul oli tegu: 
* Labradori poolsaare kirdeosa innude eelkäijatega, 
* Newfoundlandi saare väljasurnud beotukide eelkäijatega, 
* Kanada mereprovintside asunike mikmakide eelkäijatega. 
Saagade järgi tehti nendega kaupa ning neile meeldisid eriti viikingite valmistatud piimatooted ning punane kangas. Kõige juures ei osanud nad kirvega ümber käia ja seda hinnata. Hiljem sattusid vähemuses uustulnukad põlisameeriklastega vaenujalale, kirjapandu järgi toimusid lahingud, mis päädiski tõrjutud maadeuurijate lahkumisega. Viikingid ise kutsusid avastatud alasid Vínlandiks ("viinapuude maaks"), Marklandiks ("metsamaaks") ja Hellulandiks ("kaljumaaks").

## Nimetuse etümoloogia
Arvatakse, et seda terminit kasutas Ari Þorgilsson esimest korda oma töös Íslendingabók, mida teatakse kui “Islandlaste raamatut”. Raamat kirjutati pärast seda, kui vanapõhjala maadeuurijad olid Ameerika põlisrahvastega esimesed kontaktid juba loonud. Ajal, mil neid allikaid talletati, tähistas *skræling* üldisemat mõistet, millega Gröönimaa viikingid nimetasid rannikualade Thule inimesi, kaasaegsete lääneeskimote esivanemaid. Thule kultuur jõudis Põhja-Ameerika maismaalt esimest korda Gröönimaa saarele 13. sajandil ja nad olid sealtpeale kontaktis grööni viikingitega. Samal sajandil kirjutatud “Islandlaste saaga” ja “Gröönlaste saaga” kasutavad terminit kõigi nii-nimetatud Vínlandi põliselanike kirjeldamiseks, keda oldi juba 11. sajandi algusest peale teatud.

Sõna *skræling* on ainus sõna, mis on säilinud vanagrööni keelest, vanapõhja keele dialektist, mida rääkisid keskaegsed grööni viikingid. Tänapäevases islandi keeles on *skrælingi* tähendus "barbar", samas kui taani keeles kannab sõna *skrælling* tähendust "nõrgake". Sõna päritolu ei ole kindel. 

William Thalbitzer väidab, et *skræling* võis tuletuda vanapõhja sõnast *skrækja*, mis tähendab röögatust, hüüatust või kisa. Michael Fortescue tegi ettepaneku, et islandi sõna *skrælingi* võib olla seotud sõnaga *skrá*, mis tähendab "kuivatatud nahka". Inuitid on läbi sajandite kasutanud loomanahkadest kehakatteid.

## Vaata ka
*Ameerika koloniseerimine skandinaavlaste poolt
*Põlisameeriklased
*Atlandi-Kanada
Suusahüpped 2018. aasta taliolümpiamängudel

**[[Suusahüpped|Suusahüppevõistlused]] [[2018. aasta taliolümpiamängud]]el** peeti 8.–19. veebruarini. Toimus neli võistlust, kus kokku osales 100 sportlast. 

Eestlastest võistlesid Artti Aigro, Martti Nõmme ja Kevin Maltsev.

## Kvoodikohad

Võistlustel sai osaleda 100 sportlast (65 meest ja 35 naist). Iga riigi olümpiakomitee võis välja panna kindla arvu võistlejaid, maksimaalselt 5 meeste ja 4 naiste puhul. Iga riigi võistlejate arv määrati kahel hooajal enne mänge toimunud maailmakarika ja suvise Grand Prix võistluste tulemuste ning kontinentaalkarika ja suvise kontinentaalkarika tulemuste põhjal.

## Tulemused

### Meeste normaalmägi




Finaal: 10. veebruar
Osavõtjaid: 57
Riike: 19
**[[Suusahüpped 2014. aasta taliolümpiamängudel#Meeste normaalmägi|Olümpiavõitja 2014]]**: Michael Hayböck, 
**[[2017. aasta põhja suusaalade maailmameistrivõistlused#Normaalmägi (HS106)|Maailmameister 2017]] **: Stefan Kraft, 
**[http://medias1.fis-ski.com/pdf/2018/JP/3095/2018JP3095RLQ.pdf Kvalifikatsiooni tulemused]**
**[http://medias3.fis-ski.com/pdf/2018/JP/3096/2018JP3096RL.pdf Finaal]**


### Meeste suur mägi



Finaal: 17. veebruar
Osavõtjaid: 57
Riike: 19
**[[Suusahüpped 2014. aasta taliolümpiamängudel#Meeste suur mägi|Olümpiavõitja 2014]]**: Kamil Stoch, 
**[[2017. aasta põhja suusaalade maailmameistrivõistlused#Suur mägi (HS134)|Maailmameister 2017]] **: Stefan Kraft, 
**[http://medias4.fis-ski.com/pdf/2018/JP/3098/2018JP3098RLQ.pdf Kvalifikatsiooni tulemused]**
**[http://medias4.fis-ski.com/pdf/2018/JP/3099/2018JP3099RL.pdf Finaal]**


### Naiste normaalmägi



Finaal: 12. veebruar
Osavõtjaid: 35
Riike: 14
**[[Suusahüpped 2014. aasta taliolümpiamängudel#Naiste normaalmägi|Olümpiavõitja 2014]]**: Carina Vogt, 
**[[2017. aasta põhja suusaalade maailmameistrivõistlused#Naiste normaalmägi|Maailmameister 2017]] **: Carina Vogt, 
**[http://medias3.fis-ski.com/pdf/2018/JP/3096/2018JP3096RL.pdf Finaal]**


### Meeskonnavõistlus



Finaal: 19. veebruar
Osavõtjaid: 12 võistkonda
**[[Suusahüpped 2014. aasta taliolümpiamängudel#Meeskonnavõistlus|Olümpiavõitja 2014]]**: Andreas WankMarinus KrausAndreas WellingerSeverin Freund 
**[[2017. aasta põhja suusaalade maailmameistrivõistlused#Meeskonnavõistlus suur mägi|Maailmameister 2017]]**:   Piotr ŻyłaDawid KubackiMaciej KotKamil Stoch
Ametliku tulemused


## Medalid

{| 
|
{| class="wikitable" style="text-align:center;"
|- bgcolor="#efefef"
! colspan=6|  Pyeongchang 2018 
|-

## Välislingid

* Suusahüpped OM-i kodulehel
Mart Vahnovere

**Mart Vahnovere** (19. veebruar 1919 – 10. märts 1998) oli eesti põllumajandustegelane ja rahvasaadik.

Ta oli Aluste kolhoosi esimees.

Aastatel 1963–1967 oli ta Eesti NSV Ülemnõukogu VI koosseisu saadik.

## Viited

## Välislingid
*Rahvusarhiivi fotode andmebaas. Vahnovere, Mart Martini poeg – Pärnu rajooni Aluste kolhoosi esimees, Eesti NSV Ülemnõukogu saadikukandidaat Vändra valimisringkonnas nr 130 (1963)
Strydenburg

**Strydenburg** on linn Lõuna-Aafrika Vabariigis Põhja-Kapimaa provintsis Pixley ka Seme ringkonnas Thembelihle vallas.

Linn on asutatud 1892. aastal.

2011. aasta rahvaloenduse andmetel oli Strydenburgi elanikkonnast värvilisi 83,90%, mustanahalisi aafriklasi 10,21%, valgeid 5,19%, India või Aasia päritolu inimesi 0,30% ja teisi 0,37%. Afrikaani keelt pidas emakeeleks 93,56%, koosa keelt 1,70%, inglise keelt 1,59% ja tsvana keelt 1,18%.

## Viited
Looduse romaanivõistlus

**Looduse romaanivõistlus** oli romaanivõistlus, mida kirjastus Loodus korraldas aastatel 1927–1940.

Auhinnatud raamatuid anti välja nii pehmes kui ka kõvas köites. Kõikidel ilmunud raamatutel oli ühine kujunduselement – romaanivõistluse embleem, mis oli trükitud raamatute eeslehtedele ning kõvaköiteliste raamatute esikaantele. 1927–1930 ilmunud raamatutel oli embleem ka raamatute selgadel, 1938–1938 ilmunud raamatutel ilutses seljal kirjastuse logo. 

Ümbrispaberite kujundus olid ühes stiilis 1938–1939 ilmunud raamatutel – autoriks Ernst Kollom. Varem ilmunud raamatutel üldist ühtset stiili polnud – kujundajad olid erinevad kunstnikud.

## Auhinnatud romaanid
;1927
*I auhind – August Jakobson "Vaeste-Patuste alev"
*II auhind – Betti Alver "Tuulearmuke", esikaane kujundus Peet Aren
*II auhind – Reed Morn (Frieda Drewerk) "Ebalevaid hetki andelise parasiidi elus" (ilmunud eksemplari pealkiri "Andekas parasiit") esikaane kujundus Peet Aren
*II auhind – Mart Raud "Videvikust varavalgeni", esikaane kujundus Nikolai Triik

**1928**

*III auhind – Pedro Krusten "Südamerahu", esikaane kujundus Jaan Vahtra
*III auhind – Leo Okaste (Leo Anvelt) "Viirastusi valges öös", esikaane kujundus Peet Aren
*III auhind – Villem Sarapik (Mart Raud) "Tuulte teedel", esikaane kujundus Peet Aren

**1929**

* I auhind – August Kirsimägi "Puhastustuli"
* II auhind – Richard Janno "Metsmees", esikaane kujundus Jaan Vahtra
* II auhind – Rudolf Sirge "Rahu! Leiba! Maad!"
* III auhind – Erni Krusten "Mineviku jahil", 
* III auhind – Edgar V. Saks "Kodutu" 

**1930**

* I auhind – Helene Ranna (Tamberg) "Keha ja vaim" 
*II auhind – Johannes Lapp "Vabaduse eest"
* III auhind – Pedro Krusten "Õilis vale"

1931–1934 auhindu ei antud

**1938**

* I auhind – Karl Ristikivi "Tuli ja raud"
* II auhind – Leida Tigane "Seitse pastlapaari"
* II auhind – Elmar Õun "Unustatud naised"
* III auhind – Mardikas (Voldemar Õun) "Tint"

**1939**

* I auhind – Mardikas (Voldemar Õun) "Konarlik tee"
* III auhind – Salme Kabur "Reet Tammiku"
* III auhind – Helga Pärli-Sillaots "Karjäär"
* III auhind – Arp Rullingo "Veider armastuslugu"

**1940**

* I auhind – Juhan Teder "Öö hakkab taganema" (ilmumata)

## Viited
Pofadder

**Pofadder** on linn Lõuna-Aafrika Vabariigis Põhja-Kapimaa provintsis Namakwa ringkonnas, Khâi-Ma valla halduskeskus.

*Pofadder* tähendab afrikaani keeles lärmakat aafrikarästikut, kuid linn on saanud nime kohaliku elaniku Klaas Pofadderi järgi.

2011. aasta rahvaloenduse andmetel oli Pofadderi elanikest värvilisi 89,81%, valgeid 5,35%, mustanahalisi aafriklasi 3,71%, India või Aasia päritolu inimesi 0,49% ja teisi 0,64%. Afrikaani keelt pidas emakeeleks 95,17% inimesi, koosa keelt 1,03%, inglise keelt 1,00% ja sotho keelt 0,82%.

## Viited
Hongkong 2018. aasta taliolümpiamängudel

**[[Hongkong]]** osales **[[2018. aasta taliolümpiamängud]]el** Pyeongchangis. See oli viies kord, kui Hongkong taliolümpiamängudel osaleb.

Hongkongi esindas üks sportlane, kelleks on mäesuusataja Arabella Ng.

## Viited
Iirimaa 2018. aasta taliolümpiamängudel

**[[Iirimaa]]** osales **[[2018. aasta taliolümpiamängud]]el** Pyeongchangis viie sportlasega, kes võistlesid 4 spordialal.

Iirimaad esindasid murdmaasuusatamises Thomas Hjalmar Westgård, mäesuusatamises Patrick McMillan ja Tess Arbez, vigursuusatamises Brendan Newby ja lumelauasõidus Seamus O'Connor.

## Välislingid
*Iirimaa olümpiamängude kodulehel
Kleinmond

**Kleinmond** on linn Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Linn asub Atlandi ookeani rannikul.

Kleinmond tähendab afrikaani keeles 'väike jõesuue'. Linn on saanud nime seetõttu, et asub Palmieti jõe suudme lähedal.

2011. aasta rahvaloenduse andmetel oli Kleinmondi elanikest valgeid 36,34%, mustanahalisi aafriklasi 34,79%, värvilisi 27,63%, India või Aasia päritolu inimesi 0,33% ja teisi 0,90%. Afrikaani keelt pidas emakeeleks 60,13% inimestest, koosa keelt 25,53%, inglise keelt 7,56% ja sotho keelt 3,23%.

## Viited
Eesti Kvaliteediühing

**Eesti Kvaliteediühing** (EKÜ) on 1991. aastal loodud mittetulundusühing, mis vahendab ja levitab oma koostöövõrgustiku kaudu liikmetele mitmekülgset ja kaasaegset rahvusvahelist kvaliteedialast informatsiooni, teadmust ja kontakte.  

Ühingul on üle 270 liikme, kellest suurem osa on individuaalliikmed. 

## Välislingid
*Koduleht
Argentina 2018. aasta taliolümpiamängudel

**[[Argentina]]** osales **[[2018. aasta taliolümpiamängud]]el** Pyeongchangis seitsme sportlasega, kes võistlesid neljal spordialal.

Argentinat esindasid mäesuusatamises Sebastiano Gastaldi ja Nicol Gastaldi, murdmaasuusatamises Matias Zuloaga ja Maria Cecilia Dominguez, kelgutamises Veronica Maria Ravenna ning lumelauasõidus Matias Schmitt ja Steven Williams.

## Välislingid
*Argentina olümpiamängude kodulehel
Kreeka 2018. aasta taliolümpiamängudel

**[[Kreeka]]** osales **[[2018. aasta taliolümpiamängud]]el** Pyeongchangis nelja sportlasega.

Kreekat esindasid murdmaasuusatamises Apostolos Angelis ja Maria Danou ning mäesuusatamises Ioannis Antoniou ja Sophia Ralli.

Kreeka lippu kandis avatseremoonial Sophia Ralli.

## Viited

## Välislingid
*Kreeka olümpiamängude kodulehel
Georgi Gamov

**Georgi Gamov** (**George Gamow**, vene keeles Георгий Антонович Гамов; 4. märts 1904 Odessa – 19. august 1968 Boulder, Colorado) oli vene-ameerika teoreetiline füüsik ja kosmoloog. 

Ta lahkus 1933. aastal Nõukogude Liidust Ameerika Ühendriikidesse. 

Ta tegeles tuumafüüsika ja kosmoloogiaga ning pakkus välja teoreetilise selgituse alfalagunemisele ja arendas välja aatomituuma matemaatilise mudeli.

Muuhulgas tegeles ta ka molekulaargeneetikaga. Ta võttis kasutusele translatsiooni termini valgusünteesi kirjeldamisel. Samuti oli ta varane Georges Lemaître Suure Paugu teooria toetaja.

Oma karjääri lõpuosas keskendus ta rohkem õpetamisele ning kirjutas mitmed väga populaarsed raamatud. Nende seas näiteks "The Birth and Death of the Sun" (1940 ja täiendatud trükina 1952), "One Two Three... Infinity" (1947) ja Mr Tompkinsi raamatute seeria (1939–1967).

Tema poeg Igor Gamow töötas Colorado Ülikoolis mikrobioloogia professorina.

## Viited
Yzerfontein

**Yzerfontein** on linn Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas. Linn asub Atlandi ookeani rannikul.

Yzerfontein on asutatud 1937. aastal.

Linna peamised sissetulekuallikad on turism ja kalapüük.

2011. aasta rahvaloenduse andmetel oli Yzerfonteini elanikest valgeid 81,49%, mustanahalisi aafriklasi 8,95%, värvilisi 5,61%, India või Aasia päritolu inimesi 0,53% ja teisi 3,51%. Afrikaani keelt pidas emakeeleks 71,57% inimesi, inglise keelt 25,37% ja koosa keelt 1,20%.

## Galerii

Pilt:44 Main Rd, Yzerfontein, 7351, South Africa - panoramio.jpg
Pilt:8 Arum Cres, Yzerfontein, 7351, South Africa - panoramio (8).jpg
Pilt:8 Arum Cres, Yzerfontein, 7351, South Africa - panoramio (12).jpg
Pilt:54 Beach Rd, Yzerfontein, 7351, South Africa - panoramio (1).jpg


## Viited
Poola eriväed

**Poola eriväed** (*Wojska Specjalne*) on Poola relvajõudude väeliik, mis tegeleb erioperatsioonide läbiviimisega. 

Väeliik loodi praegusel kujul 24. mail 2007. Väeliigi juhatus asub Krakówis.

## Struktuur
* Dowództwo Wojsk Specjalnych ('erioperatsioonide väejuhatus'), Kraków
** JW Agat, Gliwice
** JW Formoza, Gdynia
** JW GROM, Varssavi & Gdańsk
** JW Komandosów, Lubliniec
** JW Nil, Kraków
** 7 Eskadra Działań Specjalnych ('7. erioperatsioonide eskadrill'), Powidz

## Vaata ka
* Cichociemni
* Ukraina erioperatsioonijõud

## Välislingid

* Koduleht (poola keeles)
Brookusmägi

**Brookusmägi** (ka *Brokusmägi*) on ajalooline piirkond Tallinna vanalinna Tallinna all-linna kirdeosas. Paikkond sai nime vanalinna Pika tänava ääres maju omanud Brockhusenite kaupmehesuguvõsa järgi. Johannes Bruckhusen, omandas juba 1380. aastal kinnisvara praegusel Sulevimäel, vana vene kiriku vastas. Ka hiljem leidus seal sama perekonnanimega majaomanikke, seetõttu on raske tänavanime tekkeaega ja konkreetset nime andjat kindlaks määrata. Tõenäoliselt on Brookusmäe nimi kujunenud siiski jõuka kodaniku ning raehärra Wolmar Brockhuseni (surn. 1548) järgi, kellele kuulus mitu maja Pika tänava ja Olevimäe vahel. Brookusmäge on esmamainitud 1648. aastal.

Tallinnas on Brookusmäe nime kandnud kaks tänavat: Suur Brookusmägi ja Väike Brookusmägi (saksa keeles vastavalt *Grosser Brokusberg* ja *Kleiner Brokusberg*; vene keeles *Большая Брокусова гора*, *Малая Брокусова гора*). Piirkonna vanimad nimed olid *mons arene* (1332) ja *Zantberg* (1337), mõlemad tõlkes 'liivamägi'. Sellest tulenevalt nimetati ka Väikest Rannaväravat 1368. aastal *porta sant*.

Tallinna Magistraadi otsusega 3. veebruarist 1872 määrati hilisemate Suure ja Väikese Brookusmäe nimelistele tänavatele ühiseks nimeks *Brockusstrasse* ja nende hargnemise kohale *Brockusplatz*. Hiljem anti  pikemale tänavale nimeks *Grosser Brokusberg* ('Suur Brookusmägi') ja lühemale, põiktänavale *Kleiner Brokusberg* ('Väike Brookusmägi'). 

1935. aastal nimetati Suur-Brookusmäe tänav Olevimäe tänavaks ja Väike-Brookusmäe tänav Sulevimäe tänavaks. Nende ristumiskohta nimetati 1989. aastal Brookusplatsiks.

## Viited
Hispaania 2018. aasta taliolümpiamängudel

**[[Hispaania]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 13 sportlasega, kes võistlesid 5 alal.

Hispaania lippu kandis avatseremoonial lumelauasõitja Lucas Eguibar .

## Välislingid
* Hispaania olümpiamängude kodulehel
Beaufort West

**Beaufort West** (afrikaani keeles **Beaufort-Wes**) on linn Lõuna-Aafrika Vabariigis Lääne-Kapimaa provintsis, Kesk-Karoo ringkonna halduskeskus.

Linn on asutatud 1818. aastal.
 
2011. aasta rahvaloenduse andmetel oli Beaufort Westi elanikest värvilisi 72,7%, mustanahalisi aafriklasi 18,2%, valgeid 8,1%, India või Aasia päritolu inimesi 0,5% ja teisi 0,6%. Afrikaani keelt pidas emakeeleks 81,2% inimestest, koosa keelt 13,6% ja inglise keelt 2,6%.

## Galerii

Pilt:Main Street, Beaufort West (14089710804).jpg
Pilt:BeaufortWest.jpg
Pilt:Old Town Hall Beaufort West 2.JPG


## Viited
Kennel

**Kenneliks** nimetatakse tõuregistrit pidavas organisatsioonis registreeritud tõutunnistustega/tõudokumentidega loomade, reeglina koerte ja kasside kasvatusfarmi. 

Kennelile on iseloomulik omada ametlikult  kinnitatud kennelnime, mis tõudokumentatsioonis lisatakse kennelis sündinud loomade nimele. Kenneliks nimetatakse ka hoonet või aedikut, kus näiteks koerad elavad, kui nad ei ela inimesega samades eluruumides.
JW Nil

**Jednostka Wojskowa Nil** (**NIL**) on Poola relvajõudude erivägede üksus NIL tegeleb peamiselt lahinguluurega seotud ülesannetega, sh signaalluure, piltluure, inimluure, aga ka side tagamine ja logistika.

Otsus üksuse formeerimiseks tehti 2. detsembril 2008. Alates 2011. aasta oktoobrist nimetati üksus ümber NIL-ks, avaldamaks austust brigaadikindral August Emil Fieldorfi (hüüdnimega "Nil") suhtes.

Üksus on osalenud ISAFi koosseisus Afganistani sõjas.

Paikneb koos Poola erivägede väejuhatusega Krakowis.

## Viited
Dewetsdorp

**Dewetsdorp** on linn Lõuna-Aafrika Vabariigis Free State'i provintsis Xhariepi ringkonnas Naledi vallas.

Asula on rajatud 1880. aastal, linnaõigused sai 1890. aastal.

Lõuna-Aafrika Vabariigi 2011. aasta rahvaloenduse andmetel oli Dewetsdorpi elanikest mustanahalisi aafriklasi 91,88%, valgeid 6,37%, värvilisi 1,09%, India või Aasia päritolu inimesi 0,26% ja teisi 0,39%. Sotho keelt pidas emakeeleks 84,57% inimestest, afrikaani keelt 7,52%, koosa keelt 3,15% ja inglise keelt 1,48%.

## Viited
Wellamo

**Vellamo** või **Wellamo** võib tähendada:
* Vellamo, merejumalanna
* Vellamo, Soome naisenimi
* Merenduskeskus Vellamo, hoone Kotka linnas
* 2827 Vellamo, asteroid

## Laevad
* Wellamo (1898–1916)
* Wellamo (1927–1967; seejärel hakkas kandma nime Oulutar)
* Wellamo (1975–1981; seejärel hakkas kandma nime Dana Gloria)
* Wellamo (1986–1992; seejärel hakkas kandma nime Silja Festival)
JW Formoza

**Jednostka Wojskowa Formoza** on Poola relvajõudude erivägede üksus. 

Tegemist on meresuunalise eriüksusega, mis sarnaneb ülesannetelt Ameerika Ühendriikide erivägede üksusega DEVGRU ja Suurbritannia Special Boat Service'iga. 

Üksus loodi 1975. aastal, Poola erivägede koosseisu arvati üksus aastal 2007. Kuigi on tegemist meresuunalise eriüksusega, võib Formozavajadusel täita ka muid erioperatsioone.

FORMOZA on osalenud ISAFi koosseisus Afganistani sõjas ja esindab sageli Poola erivägesid NATO reageerimisväes (NRF). Eesti erioperatsioonide väejuhatus on FORMOZA-ga koos osalenud NRF-i koosseisus aastal 2017.

Üksus paikneb Gdynias.

## Välislingid

* Ametlik koduleht (poola keeles)
Straupe kirik

**Straupe kirik** (läti keeles *Straupes luterāņu baznīca*) on luteri kirik Lätis Pārgauja piirkonnas Straupe vallas Straupe asulas. See on ainus Läti kirik, mille kellatorn on kirikust eraldi. 

Kirik ehitati 13. sajandil Lielstraupe linnuse osana. 14.–17. sajandil oli kirik Straupe linnuse kirikuks.

1630. aastal langes sisse kiriku katus ja seejärel ei leitud ühtki sakslasest vaimulikku, kes oleks olnud nõus seal jutlusi pidama. Viimaks leiti üks läti soost vaimulik, kelle saksa keele oskus oli aga vilets ja kes seega saksa keeles jutlusi pidada ei suutnud.

Kiriku kellatorn ehitati 1744. aastal.

## Vaata ka
* Lielstraupe loss

## Viited
Marte Olsbu Røiseland

**Marte Olsbu Røiseland** (sündinud 7. detsembril 1990 Frolandi vallas) on Norra laskesuusataja. Ta on kahekordne taliolümpia hõbemedalist ja kuuekordne maailmameister. Laskesuusatamisega tegeleb Olsbu alates 2005. aastast, maailma karikasarja debüüdi tegi Olsbu 2012. aastal. 

## Viited


## Välislingid
* Marte Olsbu - IBU lehel
Iisrael 2018. aasta taliolümpiamängudel

**[[Iisrael]]** osales **[[2018. aasta taliolümpiamängud]]el** Pyeongchangis kümne sportlasega, kes võistlesid neljal spordialal.

Iisraeli esindasid iluuisutamises Oleksi Bõtšenko, Daniel Samohin, Paige Conners, Jevgeni Krasnopolski, Adel Tankova, Ronald Zilberberg ja Aimee Buchanan, lühirajauisutamises Vladislav Bõkanov, skeletonis Adam Edelman ning mäesuusatamises Itamar Biran.

## Viited

## Välislingid
*Iisrael olümpiamängude kodulehel
Edgar Viidakas

**Edgar Viidakas** (sündinud 14. septembril 1929 Väinjärve vallas) on endine eesti tööstustööline ja Eesti NSV Ülemnõukogu saadik.

Ta töötas Tallinna Ekskavaatoritehase treialina.

Aastatel 1963–1967 oli ta Eesti NSV Ülemnõukogu VI koosseisu saadik ja Eesti NSV Ülemnõukogu Presiidiumi liige. 

Eesti meistrivõistlustel kardispordis võitis ta 175 cm² klassis 1966. aastal pronksi ja 1967. aastal hõbeda ning 1968. aastal jäärajal hõbemedali.

## Viited

## Kirjandus
* "Valitud ja valitsenud..." koostanud Jaan Toomla. Tallinn 1999.

## Välislingid
*Rahvusarhiivi fotode andmebaas. Eesti NSV Ülemnõukogu saadikukandidaat Tallinna Ekskavaatoritehase treial E. Viidakas (1963)
*Rahvusarhiivi fotode andmebaas. Viidakas, Edgar Kaareli poeg - Tallinna Ekskavaatoritehase treial, Eesti NSV Ülemnõukogu saadikukandidaat (1963)
Andrea Nahles

**Andrea Maria Nahles** (sündinud 20. juunil 1970 Mendigis) on Saksamaa poliitik, ta kuulub Saksamaa Sotsiaaldemokraatliku Partei ridadesse.

Ta sündis aastal 1970 Mendigis Mayen-Koblenzi kreisis Rheinland-Pfalzi liidumaal. Aastal 1989 lõpetas ta gümnaasiumi. Seejärel õppis ta Bonni ülikoolis politoloogiat, filosoofiat ja saksa keelt.

Ta kuulub aastast 1988 Saksamaa Sotsiaaldemokraatliku Partei ridadesse. 

Ta oli 17. detsembrist 2013 kuni 27. septembrini 2017 Saksamaa tööminister.

Ta oli 22. aprillist 2018 kuni 3. juunini 2019 Saksamaa Sotsiaaldemokraatliku Partei juht.

## Isiklikku
Ta oli aastatel 2010–2016 abielus kunstiajaloolase Marcus Fringsiga, neil sündis aastal 2011 tütar; aastal 2016 abielu lahutati. Usutunnistuse poolest on ta katoliiklane.
Prantsusmaa 2018. aasta taliolümpiamängudel

**[[Prantsusmaa]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 107 sportlasega, kes võistlesid 11 spordialal.

Olümpiavõitjaks tulid Perrine Laffont vigursuusatamises, Pierre Vaultier lumelauasõidus, kahel korral Martin Fourcade laskesuusatamises ning laskesuusatamise segateatevõistkond koosseisus Marie Dorin-Habert,
Anais Bescond,
Simon Desthieux,
Martin Fourcade.

## Sportlased

## Välislingid
*https://www.pyeongchang2018.com/en/game-time/results/OWG2018/en/general/noc-entries-france.htm
Veronika Vítková

**Veronika Vitkova** (sündinud 9. detsembril 1988 Vrchlabís) on Tšehhi laskesuusataja. 

## Välislingid
Veronika Vitkova - IBU lehel
YIT

**YIT Oyj** on Soome ehituskontsern. Selle peakontor asub Helsingis.

Kontserni ajalugu ulatub aastasse 1912. Praegusel kujul tegutseb ettevõte alates 1987.

Ettevõtte aktsiad on noteeritud Helsingi börsil.

Eestis tegutseb ettevõtte tütarettevõte YIT Ehitus.

2018. aasta seisuga tegutseb ettevõte 11 riigis kokku umbes 11 000 töötajaga.
Vanessa Hinz

**Vanessa Hinz** (sündinud 24. märtsil 1992 Münchenis) on Saksamaa laskesuusataja. 

## Välislingid
* Vanessa Hinz IBU lehel
Beotukid

**Beotukid** olid Newfoundlandi saarel elanud indiaani põlisasunikest kütid-korilased. Umbes 1. aastatuhandel pKr rändasid nende eelkäijad Labradori aladelt Kanada kõige idapoolsemale saarele. Nende kultuur kujunes välja 16. sajandi alguseks. Tänaseks on nad koos oma beotuki keelega välja surnud.

## Kontakt eurooplastega
Tõenäoliselt olid beotukide esivanemad kõige esimesed põlisameeriklased, kellel tekkis 11. sajandil kontakt Euroopast pärinevate vanapõhjala kultuuri esindajate viikingitega. Viimased kutsusid neid nimega *[[skrælingjar]]*, pidades neid barbariteks. 2010. aasta DNA-analüüs paljastas Islandi võimaliku seotuse beotukist naisega (tõenäoliselt röövitud).

Alates 1497. aastast, Inglise krooni egiidi all seilava itaallase John Caboti saabumisega, tekkis saareelanikel laineteviisi kontakte Euroopa maadeavastajatega.

Erinevatalt teistest põlisameeriklastest vältisid beotukid otsest kontakti, liikudes ümberasujate eest sisemaale. Konkurents käis hülge-, lõhe- ja linnupüügi pärast.

## Vaata ka
*Põlisameeriklased
*Atlandi-Kanada
Holland 2018. aasta taliolümpiamängudel

**[[Holland]]** osales **[[2018. aasta taliolümpiamängud|2018. aasta taliolümpiamängudel]]** Pyeongchangis 33 sportlasega, kes võistlesid 4 spordialal.

Hollandile tõid olümpiakulla kiiruisutajad Kjeld Nuis (2 korda), Carlijn Achtereekte, Ireen Wust, Sven Kramer, Jorien ter Mors ja Esmee Visser ning lühirajauisutaja Suzanne Schulting.

## Sportlased

*Jorien ter Mors võistles 2 alal. 
## Välislingid
*https://www.pyeongchang2018.com/en/game-time/results/OWG2018/en/general/noc-entries-netherlands.htm
Schönwies

**Schönwies** on vald (*Gemeinde*) Austrias Tirooli liidumaal Landecki ringkonnas. Vald asub 737 m kõrgusel merepinnast. Valla pindala on 31,329 km², 1. jaanuaril 2016 elas seal 1726 inimest. Vald asub 8 km Landeckist kirdes ja 7 km Imstist läänes. 

Peamine sissetulekuallikas on lubjakivist ballastkivide kaevandamine.

Valla kõrgeim punkt on Große Schlenkerspitze (2827 m), mis on ühtlasi ka kõrgeim mägi idapoolsetes Lechtali Alpides.


Pilt:Schoenwies17042006.jpg
Pilt:Schönwies, Pfarrkirche Sankt Michael Dm90555 foto4 2012-08-14 14.40.jpg|Püha Miikaeli kihelkonnakirik
Pilt:Schönwies, kapel foto5 2012-08-14 14.48.jpg|Schönwies, kabel
Pilt:Bij Grieshaus, beek foto8 2014-07-24 10.39.jpg|Oja Starkenbachi lähedal
Pilt:Starkenbach, Kapelle Sankt Laurentius und Heilige Kreuz Dm90571 plaatsen foto4 2014-07-24 10.44.jpg|Püha Laurentiuse ja Püha Risti kabel, Starkenbach
Pilt:Grieshaus, dorpszicht foto4 2014-07-24 10.59.jpg|Grieshaus, vaade külale


## Viited

## Välislingid

* www.schoenwies.tirol.gv.at
Ebba Andersson

**Ebba Kristina Andersson** (sündinud 10. juulil 1997 Skellefteås) on Rootsi murdmaasuusataja, olümpiavõitja.

Ta on ka kuuekordne maailmameister ja kolmekordne juunioride maailmameister.

Maailma karikasarjas tegi ta debüüdi 15. veebruaril 2015 Östersundis, kus sai 15 km vabatehnikasõidus 16. koha. Esimest korda jõudis ta poodiumile 25. novembril 2018 Kuusamos 10 km klassikatehnikas.

2017. aasta maailmameistrivõistlustel Lahtis võitis ta teatesõidus hõbemedali. 30 km vabatehnikasõidus oli 17. ja 15 km vabatehnikasõidus 22.

Tema esimesed olümpiamängud oli 2018. aasta taliolümpiamängud Pyeongchangis. Oma esimesel alal saavutas ta 15 km suusavahetusega sõidus neljanda koha. Teatesõidus võitis ta hõbemedali. Lisaks oli ta nii 10 km vabatehnikas kui ka 30 km klassikas 13.

2019. aasta maailmameistrivõistlustel Seefeldis tuli ta teatesõidus maailmameistriks.

Andersson on tegelenud ka kestvusjooksuga. 2015. aasta juunioride Euroopa meistrivõistlustel sai ta 3000 meetri jooksus ajaga 9.29,98 kuuenda koha.

## Saavutused
### [[Taliolümpiamängud|Olümpiamängudel]]
* 2018  Pyeongchangis
**  hõbemedal 4×5 km teatesõidus
* 2022  Pekingis
**  pronksmedal 4×5 km teatesõidus
* 2026  Milanos
**  kuldmedal 50 km klassika
**  hõbemedal 10 km vabastiilis
**  hõbemedal 10 km + 10 km skiatlon
**  hõbemedal 4×7,5 km teatesõidus

### [[Suusatamise maailmameistrivõistlused|Maailmameistrivõistlustel]]
*2017  Lahtis
**  hõbemedal 4×5 km teatesõidus
*2019  Seefeldis
**  **maailmameister** 4×5 km teatesõidus

*2021  Oberstdorfis
**  pronksmedal 4×5 km teatesõidus
*2023  Planicas
**  **maailmameister** skiatlon
**  **maailmameister** 30 km klassika
**  pronksmedal 10 km klassika
**  pronksmedal 4×5 km teatesõit
*2025  Trondheimis
**  **maailmameister** 4×7,5 km teatesõidus
**  **maailmameister** skiatlonis
**  **maailmameister** 10 km klassika

### [[Põhja suusaalade juunioride maailmameistrivõistlused|Juunioride maailmameistrivõistlustel]]
* 2015  Almatõs
**  pronksmedal 10 km suusavahetusega sõidus
* 2016  Râșnovis
**  **kuldmedal** 10 km vabatehnikas
**  **kuldmedal** 4×2,5 km teatesõidus
* 2017  Soldier Hollow's
**  **kuldmedal** 5 km vabatehnikas
**  hõbemedal 10 km suusavahetusega sõidus

### [[Maailma karikavõistlused murdmaasuusatamises|Maailma karikasarjas]]
Ebba Andersson on individuaalarvestuses osalenud (2026. aasta veebruari seisuga) 121 maailma karikasarjaetapil ja jõudnud poodiumile 45 korral.

## Välislingid
* Ebba Andersson FIS-i kodulehel (fis-ski.com)
*
Kanada mereprovintsid

**Kanada mereprovintside** all mõeldakse regiooni, mis koosneb kolmest provintsist Kanada idarannikul: New Brunswick, Prince Edward Island ja Nova Scotia.

Mereprovintsid koos neljanda idapoolseima provintsiga Newfoundland ja Labrador moodustavad omakorda Atlandi-Kanada piirkonna.

## Vaata ka
*Atlandi-Kanada
*Atlantic Northeast
*Akaadia
Nathalie von Siebenthal

**Nathalie von Siebenthal** (sündinud 30. septembril 1993) on endine Šveitsi murdmaasuusataja.

2015. aastal võitis ta Almatõs toimunud alla 23-aastaste maailmameistrivõistlustel 15 km suusavahetusega sõidus kuldmedali ja 10 km vabatehnikasõidus pronksmedali.

2015. aasta maailmameistrivõistlustel Faluns oli parimaks tulemuseks kuues koht 10 km vabatehnikas.

2017. aasta maailmameistrivõistlustel Lahtis saavutas ta 15 km suusavahetusega sõidus neljanda koha. 30 km vabatehnikasõidus oli ta 11.

Tema esimesed olümpiamängud on 2018. aasta taliolümpiamängud Pyeongchangis. Oma esimesel alal saavutas ta 15 km suusavahetusega sõidus seitsmenda koha.

Maailma karikasarjas tegi ta debüüdi 14. detsembril 2013, saavutades Davosis toimunud 15 km vabatehnikasõidus 56. koha. Esimest korda jõudis ta punktikohale aasta hiljem samas kohas, kui oli 10 km klassikatehnikas 30. Tema parimaks kohaks maailma karikasarjas jäi neljas, mille ta saavutas Tour de Ski neljandal etapil 4. jaanuaril 2018 Oberstdorfis 10 km vabatehnikasõidus ühisstardis.

Ta teatas sportlaskarjääri lõpetamisest 2019. aasta oktoobris.

## Saavutused
### [[Suusatamise maailmameistrivõistlused|Maailmameistrivõistlustel]]
### [[Põhja suusaalade juunioride ja kuni 23-aastaste maailmameistrivõistlused|Kuni 23-aastaste maailmameistrivõistlustel]]
* 2015  Almatõs
**  **maailmameister** 15 km suusavahetusega sõidus
**  pronksmedal 10 km vabatehnikasõidus

### [[Maailma karikavõistlused murdmaasuusatamises|Maailma karikasarjas]]
Nathalie von Siebenthal osales individuaalarvestuses 109 maailma karikasarja etapil.

## Välislingid
* Nathalie von Siebenthal FIS-i kodulehel (fis-ski.com)
Vaali jõgi

**Vaali jõgi** (afrikaani *Vaalrivier*, inglise *Vaal River*) on jõgi Lõuna-Aafrika Vabariigis, Oranje jõe suurim parempoolne lisajõgi. Jõe pikkus on ligikaudu 1120 kilomeetrit, valgala 196 438 ruutkilomeetrit. Vaali jõgi algab Mpumalanga provintsist Draakonimägedest Breyteni lähedalt.

## Galerii

Pilt:VaalFromN3.jpg
Pilt:South Africa-Gauteng-Vaal River01.jpg
Pilt:VaalSunrise.jpg
Pilt:Vaal River at Three Rivers.jpg
Lisa Vittozzi

**Lisa Vittozzi** (sündinud 4. veebruaril 1995 Pieve di Cadores Veneto maakonnas) on Itaalia laskesuusataja. 

## Välislingid
* Lisa Vittozzi - IBU lehel
See (Tirool)

**See** on vald (*Gemeinde*) Austrias Tirooli liidumaal Landecki ringkonnas. Vald asub 1056 m kõrgusel merepinnast. Valla pindala on 58,08 km², 1. jaanuaril 2016 elas seal 1219 inimest. Vald paikneb 8 km Landeckist edelas. Küla asutasid aastal 1400 talunikud. Tänapäeval on peamiseks sissetulekuallikaks turism.

## Viited

## Välislingid

* www.see.tirol.gv.at